Helena Suková

Helena Suková (s. 23. helmikuuta 1965 Praha, Tšekkoslovakia) on ammattilaisuransa lopettanut tšekkiläinen tennispelaaja. Hän sijoittui kaksinpelissä parhaimmillaan WTA-listan neljännelle sijalle maaliskuussa 1985. Nelinpelissä hän saavutti maailmanlistan ykkössijan helmikuussa 1990. Hän voitti urallaan 14 Grand Slam -turnausta, joista yhdeksän nelinpelissä ja viisi sekanelinpelissä.

Hänen äitinsä Věra Suková pelasi Wimbledonin kaksinpelin loppuottelussa vuonna 1962. Hänen veljensä Cyril Suk pelasi myös tennistä, ja hän voitti Helenan kanssa kolme sekanelinpeliturnausta Grand Slameissa.

Vuonna 2018 Suková valittiin Tennis Hall of Fameen.

Lähteet

Aiheesta muualla 
 Helena Sukován kotisivut 
 
 

Tšekkoslovakialaiset tennispelaajat
Tšekkiläiset tennispelaajat
Vuonna 1965 syntyneet
Elävät henkilöt